Registráciu prívesného vozíka je potrebné vykonať na dopravnom inšpektoráte podľa trvalého bydliska majiteľa. Pri registrácii treba predložiť platný doklad totožnosti, originálny výpis z obchodného registra alebo živnostenský list (ak ste podnikateľ) a doklady o vlastníctve vozíka spolu s faktúrou, leasingovou alebo kúpno-predajnou zmluvou. Ak sa prihlasuje vozík, ktorý má udelené typové schválenie ES, je potrebné predložiť aj COC doklad (certifikát o konformite) + potvrdenie o zaplatení PZP. Viac sa o tom dočítate v našich článkoch: Prihlásenie auta, Prihlásenie nového auta a Prepis auta.